title: Sklep Sveta (SZVP) 2020/1999 z dne 7. decembra 2020 o omejevalnih ukrepih proti hudim kršitvam in zlorabam človekovih pravic

text:
                  7.12.2020

                  SL

                  Uradni list Evropske unije

                  LI 410/13

         SKLEP SVETA (SZVP) 2020/1999
         z dne 7. decembra 2020
         o omejevalnih ukrepih proti hudim kršitvam in zlorabam človekovih pravic
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Unija temelji na vrednotah spoštovanja človekovega dostojanstva, svobode, demokracije, enakosti, pravne države in spoštovanja človekovih pravic ter je zavezana varstvu teh vrednot, ki imajo ključno vlogo pri zagotavljanju miru in trajne varnosti kot temeljev njenega zunanjega delovanja.

                     (2)

                     Človekove pravice so univerzalne, nedeljive, soodvisne in medsebojno povezane. Države so primarno odgovorne za spoštovanje, varstvo in uresničevanje človekovih pravic, vključno z zagotavljanjem skladnosti z mednarodnim pravom s področja človekovih pravic. Kršitve in zlorabe človekovih pravic po vsem svetu so še vedno zelo zaskrbljujoče, tudi znatna vpletenost nedržavnih akterjev v zlorabe človekovih pravic po vsem svetu in resnost mnogih takšnih dejanj. Takšna dejanja kršijo načela in ogrožajo cilje zunanjega delovanja Unije, določene v členu 21(1) in (2) Pogodbe o Evropski uniji (PEU).

                     (3)

                     Svet je 9. decembra 2019 pozdravil začetek pripravljalnega dela visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik) za vzpostavitev splošne ureditve Unije za omejevalne ukrepe proti hudim kršitvam in zlorabam človekovih pravic.

                     (4)

                     S tem sklepom se vzpostavlja okvir za ciljno usmerjene omejevalne ukrepe za obravnavanje hudih kršitev in zlorab človekovih pravic po vsem svetu. V tem kontekstu Svet poudarja pomen mednarodnega prava s področja človekovih pravic ter vzajemno delovanje mednarodnega prava s področja človekovih pravic in mednarodnega humanitarnega prava pri preudarkih o uporabi ciljno usmerjenih omejevalnih ukrepov v skladu s tem sklepom. Ta sklep ne vpliva na uporabo drugih obstoječih ali bodočih sklepov Sveta v okviru skupne zunanje in varnostne politike o uvedbi omejevalnih ukrepov glede na razmere v nekaterih tretjih državah, ki obravnavajo kršitve ali zlorabe človekovih pravic.

                     (5)

                     S takšnimi ciljno usmerjenimi omejevalnimi ukrepi se bodo uresničevali cilji skupne zunanje in varnostne politike, kot so določeni v členu 21 PEU; prispevali bodo k ukrepanju Unije, usmerjenemu v utrjevanje in podporo demokracije, pravne države, človekovih pravic in načel mednarodnega prava v skladu s točko (b) člena 21(2) PEU. Uporaba takšnih ciljno usmerjenih omejevalnih ukrepov bo skladna s splošno strategijo Unije na tem področju in bo krepila zmožnost Unije za spodbujanje spoštovanja človekovih pravic.

                     (6)

                     Za izvajanje nekaterih ukrepov je potrebno nadaljnje ukrepanje Unije –

               SPREJEL NASLEDNJI SKLEP:

            Člen 1

               1.   S tem sklepom se vzpostavlja okvir za ciljno usmerjene omejevalne ukrepe za obravnavanje hudih kršitev in zlorab človekovih pravic po vsem svetu. Uporablja se za:

                           (a)

                           genocid;

                           (b)

                           kazniva dejanja zoper človečnost;

                           (c)

                           naslednje hude kršitve ali zlorabe človekovih pravic:

                                       (i)

                                       mučenje in drugo okrutno, nečloveško ali poniževalno ravnanje ali kaznovanje;

                                       (ii)

                                       suženjstvo;

                                       (iii)

                                       izvensodne in samovoljne usmrtitve in poboji ter usmrtitve in poboji po hitrem postopku;

                                       (iv)

                                       prisilno izginotje oseb;

                                       (v)

                                       samovoljne aretacije in pridržanja;

                           (d)

                           druge kršitve ali zlorabe človekovih pravic, kolikor so te kršitve ali zlorabe razširjene, sistematične ali kako drugače resno zaskrbljujoče glede na cilje skupne zunanje in varnostne politike iz člena 21 PEU, vključujejo pa, vendar niso omejene na:

                                       (i)

                                       trgovino z ljudmi, prav tako zlorabe človekovih pravic s strani tihotapcev migrantov iz tega člena;

                                       (ii)

                                       spolno nasilje in nasilje zaradi spola;

                                       (iii)

                                       kršitve ali zlorabe svobode mirnega zbiranja in združevanja;

                                       (iv)

                                       kršitve ali zlorabe svobode mnenja in izražanja;

                                       (v)

                                       kršitve ali zlorabe svobode veroizpovedi ali prepričanja.

               2.   Za namen uporabe odstavka 1 je treba upoštevati običajno mednarodno pravo in splošno sprejete instrumente mednarodnega prava, kot so:

                           (a)

                           Mednarodni pakt o državljanskih in političnih pravicah;

                           (b)

                           Mednarodni pakt o ekonomskih, socialnih in kulturnih pravicah;

                           (c)

                           Konvencija o preprečevanju in kaznovanju zločina genocida;

                           (d)

                           Konvencija proti mučenju in drugim krutim, nečloveškim ali poniževalnim kaznim ali ravnanju;

                           (e)

                           Mednarodna konvencija o odpravi vseh oblik rasne diskriminacije;

                           (f)

                           Konvencija o odpravi vseh oblik diskriminacije žensk;

                           (g)

                           Konvencija o otrokovih pravicah;

                           (h)

                           Mednarodna konvencija o zaščiti vseh oseb pred prisilnim izginotjem;

                           (i)

                           Konvencija o pravicah invalidov;

                           (j)

                           Protokol za preprečevanje, zatiranje in kaznovanje trgovine z ljudmi, zlasti ženskami in otroki, ki dopolnjuje Konvencijo Organizacije združenih narodov proti mednarodnemu organiziranemu kriminalu;

                           (k)

                           Rimski statut Mednarodnega kazenskega sodišča;

                           (l)

                           Evropska konvencija o varstvu človekovih pravic in temeljnih svoboščin.

               3.   Za namene tega sklepa lahko fizične ali pravne osebe, subjekti ali organi vključujejo:

                           (a)

                           državne akterje;

                           (b)

                           druge akterje, ki imajo dejanski nadzor ali oblast nad ozemljem;

                           (c)

                           druge nedržavne akterje.

               4.   Svet pri pripravi ali spreminjanju seznama iz Priloge za druge nedržavne akterje iz točke (c) odstavka 3 zlasti upošteva naslednje specifične elemente:

                           (a)

                           cilje skupne zunanje in varnostne politike, določene v členu 21 PEU; ter

                           (b)

                           težo in/ali posledice zlorab.

            Člen 2

               1.   Države članice sprejmejo ukrepe, potrebne, da se prepreči vstop na njihova ozemlja ali tranzit preko njih:

                           (a)

                           fizičnim osebam, ki so odgovorne za dejanja, določena v členu 1(1);

                           (b)

                           fizičnim osebam, ki zagotavljajo finančno, tehnično ali materialno podporo za dejanja, določena v členu 1(1), ali so kako drugače vpletene v ta dejanja, vključno z načrtovanjem, vodenjem, naročanjem, pomočjo, pripravo, olajševanjem ali spodbujanjem takšnih dejanj;

                           (c)

                           fizičnim osebam, ki so povezane z osebami, zajetimi v točkah (a) in (b),

                     s seznama v Prilogi.

               2.   Odstavek 1 držav članic ne zavezuje k temu, da bi lastnim državljanom zavrnile vstop na svoje ozemlje.

               3.   Odstavek 1 ne posega v primere, ko državo članico zavezujejo mednarodnopravne obveznosti, in sicer:

                           (a)

                           ko je država gostiteljica mednarodne medvladne organizacije;

                           (b)

                           ko je država gostiteljica mednarodne konference, ki jo skliče Organizacija združenih narodov ali je sklicana pod njenim okriljem;

                           (c)

                           v skladu z večstranskim sporazumom o privilegijih in imunitetah ali

                           (d)

                           na podlagi Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

               4.   Šteje se, da se odstavek 3 uporablja tudi v primerih, ko je država članica država gostiteljica Organizacije za varnost in sodelovanje v Evropi (OVSE).

               5.   Svet je ustrezno obveščen v vseh primerih, kadar država članica odobri izjemo na podlagi odstavka 3 ali 4.

               6.   Države članice lahko odobrijo izjeme od ukrepov, uvedenih na podlagi odstavka 1, kadar je potovanje upravičeno zaradi nujnih humanitarnih potreb ali udeležbe na medvladnih srečanjih ali srečanjih, ki jih spodbuja ali gosti Unija ali ki jih gosti država članica, ki predseduje OVSE, in na katerih poteka politični dialog za neposredno spodbujanje uresničevanja ciljev politike omejevalnih ukrepov, vključno z odpravo hudih kršitev in zlorab človekovih pravic ter spodbujanjem človekovih pravic.

               7.   Države članice lahko odobrijo izjeme od ukrepov, uvedenih na podlagi odstavka 1, kadar je vstop ali tranzit potreben zaradi izvedbe sodnega postopka.

               8.   Država članica, ki želi odobriti izjemo iz odstavka 6 ali 7, o tem pisno obvesti Svet. Izjema se šteje za odobreno, razen če eden ali več članov Sveta vloži pisni ugovor v dveh delovnih dneh po prejemu uradnega obvestila o predlagani izjemi. Če en ali več članov Sveta vloži ugovor, lahko Svet s kvalificirano večino odloči, da se predlagana izjema odobri.

               9.   Kadar država članica osebam s seznama iz Priloge dovoli vstop na svoje ozemlje ali tranzit preko njega na podlagi odstavka 3, 4, 6, 7 ali 8, je dovoljenje strogo omejeno na namen, za katerega je bila dano, in na osebe, na katere se neposredno nanaša.

            Člen 3

               1.   Zamrznejo se vsa sredstva in gospodarski viri, ki pripadajo, so v lasti, posesti ali pod nadzorom:

                           (a)

                           fizičnih ali pravnih oseb, subjektov ali organov, ki so odgovorni za dejanja, določena v členu 1(1);

                           (b)

                           fizičnih ali pravnih oseb, subjektov ali organov, ki zagotavljajo finančno, tehnično ali materialno podporo za ali so kako drugače vpleteni v dejanja, določena v členu 1(1), vključno z načrtovanjem, vodenjem, naročanjem, pomočjo, pripravo, olajševanjem ali spodbujanjem takih dejanj;

                           (c)

                           fizičnih ali pravnih oseb, subjektov ali organov, ki so povezani s fizičnimi ali pravnimi osebami, subjekti in organi, zajetimi v točkah (a) in (b),

                     s seznama v Prilogi.

               2.   Fizičnim ali pravnim osebam, subjektom ali organom s seznama iz Priloge je prepovedano neposredno ali posredno dajati na razpolago ali v korist kakršna koli sredstva ali gospodarske vire.

               3.   Z odstopanjem od odstavkov 1 in 2 lahko pristojni organi držav članic dovolijo sprostitev določenih zamrznjenih sredstev ali gospodarskih virov ali njihovo dajanje na razpolago pod pogoji, ki jih štejejo za primerne, potem ko ugotovijo, da so zadevna sredstva ali gospodarski viri:

                           (a)

                           potrebni za zadovoljitev osnovnih potreb zadevnih fizičnih ali pravnih oseb, subjektov ali organov s seznama v Prilogi in vzdrževanih družinskih članov takih fizičnih oseb, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in stroške za storitve javnih služb;

                           (b)

                           namenjeni izključno za plačilo zmernih honorarjev ali povračilo nastalih izdatkov, povezanih z zagotavljanjem pravnih storitev;

                           (c)

                           namenjeni izključno za plačilo pristojbin ali stroškov storitev za redno hrambo ali vzdrževanje zamrznjenih sredstev ali gospodarskih virov;

                           (d)

                           potrebni za kritje izrednih izdatkov, če ustrezni pristojni organ vsaj dva tedna pred izdajo dovoljenja pristojnim organom drugih držav članic in Komisiji uradno sporoči razloge, na podlagi katerih meni, da je treba izdati posamezno dovoljenje, ali

                           (e)

                           nakazani na račun ali z računa diplomatske ali konzularne misije ali mednarodne organizacije, ki ima imuniteto v skladu z mednarodnim pravom, če so taka plačila namenjena za uradne naloge diplomatske ali konzularne misije ali mednarodne organizacije.

                     Zadevna država članica obvesti druge države članice in Komisijo o vsakem dovoljenju, izdanem na podlagi tega odstavka.

               4.   Z odstopanjem od odstavka 1 lahko pristojni organi držav članic dovolijo sprostitev določenih zamrznjenih sredstev ali gospodarskih virov, če so izpolnjeni naslednji pogoji:

                           (a)

                           sredstva ali gospodarski viri so predmet arbitražne odločbe, izdane pred datumom, ko so bili fizična ali pravna oseba, subjekt ali organ iz odstavka 1 uvrščeni na seznam iz Priloge, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

                           (b)

                           sredstva ali gospodarski viri se bodo uporabljali izključno za poravnavo terjatev, ki so zavarovane s tako odločbo ali so v taki odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

                           (c)

                           odločba ni v korist fizične ali pravne osebe, subjekta ali organa s seznama v Prilogi in

                           (d)

                           priznanje odločbe ni v nasprotju z javnim redom zadevne države članice.

                     Zadevna država članica obvesti druge države članice in Komisijo o vsakem dovoljenju, izdanem na podlagi tega odstavka.

               5.   Odstavek 1 fizični ali pravni osebi, subjektu ali organu s seznama iz Priloge ne preprečuje, da bi izvedel plačilo, zapadlo po pogodbi, sklenjenem dogovoru ali obveznosti, ki je nastala pred datumom uvrstitve te fizične ali pravne osebe, subjekta ali organa na seznam v navedeni prilogi, pod pogojem, da je zadevna država članica ugotovila, da plačila neposredno ali posredno ne prejme fizična ali pravna oseba, subjekt ali organ iz odstavka 1.

               6.   Odstavek 2 se ne uporablja za prilive na zamrznjene račune za:

                           (a)

                           obresti ali druge dohodke na navedenih računih;

                           (b)

                           plačila, zapadla na podlagi pogodb, sporazumov ali obveznosti, sklenjenih ali nastalih pred datumom, ko so za te račune začeli veljati ukrepi iz odstavkov 1 in 2, ali

                           (c)

                           plačila, zapadla na podlagi sodnih, upravnih ali arbitražnih odločb, izdanih v Uniji ali izvršljivih v zadevni državi članici, pod pogojem, da za takšne obresti, druge dohodke in plačila še naprej veljajo ukrepi iz odstavka 1.

            Člen 4

               1.   Z odstopanjem od člena 3(1) in (2) lahko pristojni organi v državah članicah dovolijo sprostitev določenih zamrznjenih sredstev ali gospodarskih virov ali dajanje na razpolago določenih sredstev ali gospodarskih virov pod pogoji, ki jih štejejo za primerne, potem ko ugotovijo, da je zagotavljanje takih sredstev ali gospodarskih virov potrebno za humanitarne namene, kot sta zagotavljanje in omogočanje zagotavljanja pomoči, vključno z zdravili, hrano ali prevozom humanitarnih delavcev in s tem povezane pomoči, ali za evakuacije.

               2.   Zadevna država članica obvesti druge države članice in Komisijo o vseh dovoljenjih, izdanih na podlagi tega člena, v štirih tednih po odobritvi.

            Člen 5

               1.   Svet na predlog države članice ali visokega predstavnika soglasno pripravi in spremeni seznam iz Priloge.

               2.   Svet o sklepih iz odstavka 1, vključno z razlogi za uvrstitev na seznam, obvesti zadevno fizično ali pravno osebo, subjekt ali organ, bodisi neposredno, če je naslov znan, bodisi z objavo obvestila, s čimer da tej fizični ali pravni osebi, subjektu ali organu možnost, da predloži pripombe.

               3.   Kadar so predložene pripombe ali so predstavljeni tehtni novi dokazi, Svet pregleda sklepe iz odstavka 1 in o tem ustrezno obvesti zadevno fizično ali pravno osebo, subjekt ali organ.

            Člen 6

               1.   Priloga vključuje razloge za uvrstitev fizičnih ali pravnih oseb, subjektov ali organov iz členov 2 in 3 na seznam.

               2.   Priloga vsebuje informacije, potrebne za identifikacijo zadevnih fizičnih ali pravnih oseb, subjektov ali organov, kadar so te informacije na voljo. V zvezi s fizičnimi osebami lahko te informacije vključujejo: imena in vzdevke, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Za pravne osebe, subjekte ali organe lahko te informacije vključujejo imena, kraj in datum registracije, matično številko in sedež podjetja.

            Člen 7

               1.   Svet in visoki predstavnik obdelujeta osebne podatke za namene opravljanja nalog, ki jih ima po tem sklepu, zlasti:

                           (a)

                           kar zadeva Svet, za pripravo in vnos sprememb Priloge;

                           (b)

                           kar zadeva visokega predstavnika, za pripravo sprememb Priloge.

               2.   Svet in visoki predstavnik lahko po potrebi obdelujeta ustrezne podatke v zvezi s kaznivimi dejanji, ki so jih storile fizične osebe s seznama, in v zvezi s kazenskimi obsodbami ali varnostnimi ukrepi v zvezi s temi osebami le v obsegu, v katerem je takšna obdelava potrebna za pripravo Priloge.

               3.   Za namene tega sklepa sta Svet in visoki predstavnik imenovana za „upravljavca“ v smislu točke 8 člena 3 Uredbe (EU) 2018/1725 Evropskega parlamenta in Sveta (1), da se zagotovi, da lahko zadevne fizične osebe uresničujejo svoje pravice na podlagi Uredbe (EU) 2018/1725.

            Člen 8
            V zvezi s kakršno koli pogodbo ali transakcijo, katere izvedba je bila neposredno ali posredno v celoti ali deloma ovirana zaradi ukrepov, uvedenih v skladu s tem sklepom, se ne ugodi nobenemu zahtevku, vključno z zahtevki za nadomestilo škode ali kakršnemu koli drugemu zahtevku te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti ali za plačilo obveznice, ali garancije ali nadomestilo škode, zlasti finančne garancije ali finančnega jamstva v kakršni koli obliki, ki ga vložijo:

                        (a)

                        fizične ali pravne osebe, subjekti ali organi s seznama iz Priloge;

                        (b)

                        katera koli fizična ali pravna oseba, subjekt ali organ, ki deluje prek ene od fizičnih ali pravnih oseb, subjektov ali organov iz točke (a) ali v njihovem imenu.

            Člen 9
            Da bi bili ukrepi, določeni v tem sklepu, čim bolj učinkoviti, Unija spodbuja tretje države k sprejetju omejevalnih ukrepov, podobnih tistim, ki so določeni v tem sklepu.

            Člen 10
            Ta sklep se uporablja do 8. decembra 2023 in se redno pregleduje. Ukrepi iz členov 2 in 3 se uporabljajo za fizične ali pravne osebe, subjekte in organe s seznama v Prilogi do 8. decembra 2021.

            Člen 11
            Ta sklep začne veljati dan po objavi v Uradnem listu Evropske unije.

            V Bruslju, 7. decembra 2020

                  Za Svet

                  Predsednik

               J. BORRELL FONTELLES

            (1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            PRILOGA
            Seznam fizičnih in pravnih oseb, subjektov in organov iz členov 2 in 3

                        A.

                        Fizične osebe

                        B.

                        Pravne osebe, subjekti in organi


Odločba Komisije z dne 23/09/2020 o razglasitvi združljivosti koncentracije s skupnim trgom (Zadeva št. COMP/M.9560 - GRÄNGES / IMPEXMETAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/12/2020 o razglasitvi združljivosti koncentracije s skupnim trgom (Zadeva št. COMP/M.10007 - TELEFONICA / BANCO BILBAO VIZCAYA ARGENTARIA / MOVISTAR MONEY COLOMBIA JV) v skladu z Uredbo Sveta (ES) št. 139/2004 (Besedilo v španskem jeziku je edino verodostojno)


Odločba Komisije z dne 03/12/2020 o razglasitvi združljivosti koncentracije s skupnim trgom (Zadeva št. COMP/M.10022 - PREMIER OIL / CHRYSAOR HOLDINGS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/12/2020 o razglasitvi združljivosti koncentracije s skupnim trgom (Zadeva št. COMP/M.10033 - PLATINUM COMPASS / OTPP / EDPL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/11/2020 o razglasitvi združljivosti koncentracije s skupnim trgom (Zadeva št. COMP/M.10013 - VESTAS / MHI VESTAS JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/12/2020 o razglasitvi združljivosti koncentracije s skupnim trgom (Zadeva št. COMP/M.10036 - TATA CONSULTANCY SERVICES NETHERLANDS / POSTBANK SYSTEMS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/10/2020 o razglasitvi združljivosti koncentracije s skupnim trgom (Zadeva št. COMP/M.9963 - ILIAD / PLAY COMMUNICATIONS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 03/12/2020 o razglasitvi združljivosti koncentracije s skupnim trgom (Zadeva št. COMP/M.10025 - SKN / LOTHER GROUP / NORDTEAM JV ) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 11/11/2020 o razglasitvi združljivosti koncentracije s skupnim trgom (Zadeva št. COMP/M.9835 - BERTELSMANN / SCHWEIZERISCHE POST / CINFONI) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 03/12/2020 o razglasitvi združljivosti koncentracije s skupnim trgom (Zadeva št. COMP/M.10056 - PSPIB / TISHMAN SPEYER / CARRÉ SAINT GERMAIN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/11/2020 o razglasitvi združljivosti koncentracije s skupnim trgom (Zadeva št. COMP/M.9989 - BB HOLDING INVESTMENT / DUFERDOFIN-NUCOR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/12/2020 o razglasitvi združljivosti koncentracije s skupnim trgom (Zadeva št. COMP/M.10011 - ORIX / CAMBOURNE / ORIX INDIA WIND / GEH ASSETS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1864 z dne 24. oktobra 2019 o podpisu, v imenu Unije, Sporazuma v obliki izmenjave pisem med Evropsko unijo in Švicarsko konfederacijo v okviru pogajanj na podlagi člena XXVIII GATT 1994 o spremembi koncesij Švice v okviru STO v zvezi z mesom, prepariranim z začimbami

text:
                  8.11.2019

                  SL

                  Uradni list Evropske unije

                  L 289/1

         SKLEP SVETA (EU) 2019/1864
         z dne 24. oktobra 2019
         o podpisu, v imenu Unije, Sporazuma v obliki izmenjave pisem med Evropsko unijo in Švicarsko konfederacijo v okviru pogajanj na podlagi člena XXVIII GATT 1994 o spremembi koncesij Švice v okviru STO v zvezi z mesom, prepariranim z začimbami
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 6. decembra 2018 pooblastil Komisijo za začetek pogajanj v skladu s členom XXVIII Splošnega sporazuma o tarifah in trgovini (v nadaljnjem besedilu: GATT) 1994 glede ustreznega nadomestila po odločitvi Švice, da spremeni tarifno koncesijo na seznamu LIX – Švica-Lihtenštajn za „meso, preparirano zgolj z začimbami“.

                     (2)

                     Pogajanja so se zaključila in Sporazum v obliki izmenjave pisem med Evropsko unijo in Švicarsko konfederacijo v okviru pogajanj na podlagi člena XXVIII GATT 1994 o spremembi koncesij Švice v okviru STO v zvezi z mesom, prepariranim z začimbami (v nadaljnjem besedilu: Sporazum), je bil parafiran 17. julija 2019.

                     (3)

                     Ta sklep se nanaša izključno na trgovinsko politiko Unije in izvaja sporazum, ki je posledica pogajanj v okviru člena XXVIII GATT 1994, kar predstavlja pravico Unije na podlagi Sorazuma o ustanovitvi Svetovne trgovinske organizacije.

                     (4)

                     Zato bi bilo treba Sporazum podpisati –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma v obliki izmenjave pisem med Evropsko unijo in Švicarsko konfederacijo v okviru pogajanj v skladu s členom XXVIII GATT 1994 o spremembi koncesij Švice v okviru STO v zvezi z mesom, prepariranim z začimbami, se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Luxembourgu, 24. oktobra 2019

                  Za Svet

                  Predsednica

               A.-K. PEKONEN

            (1)  Besedilo Sporazuma bo objavljeno skupaj s sklepom o njegovi sklenitvi.


title: Sklep Komisije (EU) 2020/109 z dne 23. januarja 2020 o spremembi Priloge k Monetarnemu sporazumu med Evropsko unijo in Vatikansko mestno državo

text:
                  24.1.2020

                  SL

                  Uradni list Evropske unije

                  L 19/36

         SKLEP KOMISIJE (EU) 2020/109
         z dne 23. januarja 2020
         o spremembi Priloge k Monetarnemu sporazumu med Evropsko unijo in Vatikansko mestno državo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Monetarnega sporazuma z dne 17. decembra 2009 med Evropsko unijo in Vatikansko mestno državo (1) ter zlasti člena 8(3) Sporazuma,
         ob upoštevanju naslednjega:

                     (1)

                     Člen 8(1) Monetarnega sporazuma med Evropsko unijo in Vatikansko mestno državo (v nadaljnjem besedilu: monetarni sporazum) določa, da mora Vatikanska mestna država izvajati pravne akte in pravila Unije na področju eurobankovcev in eurokovancev, preprečevanja pranja denarja, goljufij in ponarejanja gotovine in negotovinskih plačilnih sredstev, medalj in žetonov ter zahtev statističnega poročanja. Ti akti in pravila so navedeni v Prilogi k monetarnemu sporazumu.

                     (2)

                     Komisija mora Prilogo k monetarnemu sporazumu spremeniti vsako leto, da bi upoštevala nove relevantne pravne akte in pravila Unije ter spremembe obstoječih.

                     (3)

                     Nekateri pravni akti in pravila Unije niso več relevantni, zato bi jih bilo treba iz Priloge črtati, hkrati pa je bilo sprejetih nekaj novih relevantnih pravnih aktov in pravil Unije ter nekaj sprememb obstoječih pravnih aktov, ki bi jih bilo treba dodati v Prilogo.

                     (4)

                     Prilogo k monetarnemu sporazumu bi bilo zato treba ustrezno spremeniti –

               SPREJELA NASLEDNJI SKLEP:

            Člen 1
            Priloga k Monetarnemu sporazumu med Evropsko unijo in Vatikansko mestno državo se nadomesti z besedilom iz Priloge k temu sklepu.

            Člen 2
            Ta sklep začne veljati dvajseti dan po objavi v Uradnem listu Evropske unije.

            V Bruslju, 23. januarja 2020

                  Za Komisijo

                  Predsednica

               Ursula VON DER LEYEN

            (1)  UL C 28, 4.2.2010, str. 13.

            PRILOGA

                     „PRILOGA

                                    Pravne določbe, ki jih je treba izvesti

                                    Rok za izvedbo

                                    Preprečevanje pranja denarja

                                 1

                                 Okvirni sklep Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem (UL L 182, 5.7.2001, str. 1)

                                 2

                                 Direktiva 2014/42/EU Evropskega parlamenta in Sveta z dne 3. aprila 2014 o začasnem zavarovanju in odvzemu predmetov, ki so bili uporabljeni za kazniva dejanja, in premoženjske koristi, pridobljene s kaznivim dejanjem, v Evropski uniji (UL L 127, 29.4.2014, str. 39)

                                 31. december 2016 (2)

                                 3

                                 Uredba (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (UL L 141, 5.6.2015, str. 1)

                                 31. december 2017 (3)

                                 4

                                 Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73)

                                 31. december 2017 (3)

                                 spremenjena z:

                                 5

                                 Direktivo (EU) 2018/843 Evropskega parlamenta in Sveta z dne 30. maja 2018 o spremembi Direktive (EU) 2015/849 o preprečevanju uporabe finančnega sistema za pranje denarja ali financiranje terorizma ter o spremembi direktiv 2009/138/ES in 2013/36/EU (UL L 156, 19.6.2018, str. 43)

                                 31. marec 2020 (6)

                                 dopolnjeno z:

                                 6

                                 Delegirano uredbo Komisije (EU) 2016/1675 z dne 14. julija 2016 o dopolnitvi Direktive (EU) 2015/849 Evropskega parlamenta in Sveta z opredelitvijo tretjih držav z visokim tveganjem, ki imajo strateške pomanjkljivosti (UL L 254, 20.9.2016, str. 1)

                                 31. december 2017 (5)

                                 spremenjeno z:

                                 7

                                 Delegirano uredbo Komisije (EU) 2018/105 z dne 27. oktobra 2017 o spremembi Delegirane Uredbe (EU) 2016/1675 kar zadeva dodajanje Etiopije na seznam tretjih držav z visokim tveganjem iz preglednice v točki I Priloge (UL L 19, 24.1.2018, str. 1)

                                 31. marec 2019 (6)

                                 8

                                 Delegirano uredbo Komisije (EU) 2018/212 z dne 13. decembra 2017 o spremembi Delegirane Uredbe (EU) 2016/1675 o dopolnitvi Direktive (EU) 2015/849 Evropskega parlamenta in Sveta kar zadeva dodajanje Šrilanke, Trinidada in Tobaga ter Tunizije v preglednico v točki I Priloge (UL L 41, 14.2.2018, str. 4)

                                 31. marec 2019 (6)

                                 9

                                 Delegirano uredbo Komisije (EU) 2018/1108 z dne 7. maja 2018 o dopolnitvi Direktive (EU) 2015/849 Evropskega parlamenta in Sveta z regulativnimi tehničnimi standardi o merilih za imenovanje osrednjih kontaktnih točk za izdajatelje elektronskega denarja in ponudnike plačilnih storitev ter pravili glede njihovih funkcij (UL L 203, 10.8.2018, str. 2)

                                 31. december 2020 (7)

                                 10

                                 Delegirano uredbo Komisije (EU) 2018/1467 z dne 27. julija 2018 o spremembi Delegirane uredbe (EU) 2016/1675 o dopolnitvi Direktive (EU) 2015/849 Evropskega parlamenta in Sveta kar zadeva dodajanje Pakistana v preglednico v točki I Priloge (UL L 246, 2.10.2018, str. 1)

                                 31. december 2019 (7)

                                 11

                                 Delegirano uredbo Komisije (EU) 2019/758 z dne 31. januarja 2019 o dopolnitvi Direktive (EU) 2015/849 Evropskega parlamenta in Sveta glede regulativnih tehničnih standardov za minimalne ukrepe ter vrste dodatnih ukrepov, ki jih morajo kreditne in finančne institucije sprejeti za blažitev tveganja pranja denarja in financiranja terorizma v nekaterih tretjih državah (UL L 125, 14.5.2019, str. 4)

                                 31. december 2020 (7)

                                 12

                                 Uredba (EU) 2018/1672 Evropskega parlamenta in Sveta z dne 23. oktobra 2018 o kontroli gotovine, ki se vnaša v Unijo ali iznaša iz nje, in razveljavitvi Uredbe (ES) št. 1889/2005 (UL L 284, 12.11.2018, str. 6)

                                 31. december 2021 (7)

                                 13

                                 Direktiva (EU) 2018/1673 Evropskega parlamenta in Sveta z dne 23. oktobra 2018 o boju proti pranju denarja z uporabo kazenskega prava (UL L 284, 12.11.2018, str. 22)

                                 31. december 2021 (7)

                                    Preprečevanje goljufij in ponarejanja

                                 14

                                 Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito eura pred ponarejanjem (UL L 181, 4.7.2001, str. 6)

                                 31. december 2010

                                 spremenjena z:

                                 15

                                 Uredbo Sveta (ES) št. 44/2009 z dne 18. decembra 2008 o spremembi Uredbe (ES) št. 1338/2001 o določitvi ukrepov, potrebnih za zaščito eura pred ponarejanjem (UL L 17, 22.1.2009, str. 1)

                                 16

                                 Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1)

                                 31. december 2010

                                 spremenjena z:

                                 17

                                 Uredbo Sveta (ES) št. 46/2009 z dne 18. decembra 2008 o spremembi Uredbe (ES) št. 2182/2004 o medaljah in žetonih, podobnih eurokovancem (UL L 17, 22.1.2009, str. 5)

                                 18

                                 Direktiva 2014/62/EU Evropskega parlamenta in Sveta z dne 15. maja 2014 o kazenskopravni zaščiti eura in drugih valut pred ponarejanjem ter o nadomestitvi Okvirnega sklepa Sveta 2000/383/PNZ (UL L 151, 21.5.2014, str. 1)

                                 31. december 2016 (2)

                                 19

                                 Direktiva (EU) 2019/713 Evropskega parlamenta in Sveta z dne 17. aprila 2019 o boju proti goljufijam in ponarejanju v zvezi z negotovinskimi plačilnimi sredstvi ter o nadomestitvi Okvirnega sklepa Sveta 2001/413/PNZ (UL L 123, 10.5.2019, str. 18)

                                 31. december 2021 (7)

                                    Pravila glede eurobankovcev in eurokovancev

                                 20

                                 Sklepi Sveta z dne 10. maja 1999 o kakovostnem upravljanju sistema eurokovancev

                                 31. december 2010

                                 21

                                 Smernica Evropske centralne banke ECB/2003/5 z dne 20. marca 2003 o uporabi ukrepov proti neskladnim reprodukcijam eurobankovcev ter o zamenjavi in jemanju eurobankovcev iz obtoka (UL L 78, 25.3.2003, str. 20)

                                 31. december 2010

                                 spremenjena s:

                                 22

                                 Smernico Evropske centralne banke ECB/2013/11 z dne 19. aprila 2013 o spremembi Smernice ECB/2003/5 o uporabi ukrepov proti neskladnim reprodukcijam eurobankovcev ter o zamenjavi in jemanju eurobankovcev iz obtoka (UL L 118, 30.4.2013, str. 43)

                                 31. december 2014 (1)

                                 23

                                 Sklep Evropske centralne banke ECB/2010/14 z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok (UL L 267, 9.10.2010, str. 1)

                                 31. december 2012

                                 spremenjen s:

                                 24

                                 Sklepom Evropske centralne banke ECB/2012/19 z dne 7. septembra 2012 (UL L 253, 20.9.2012, str. 19)

                                 31. december 2013 (1)

                                 25

                                 Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1)

                                 31. december 2012

                                 26

                                 Uredba (EU) št. 651/2012 Evropskega parlamenta in Sveta z dne 4. julija 2012 o izdaji eurokovancev (UL L 201, 27.7.2012, str. 135)

                                 31. december 2013 (1)

                                 27

                                 Sklep Evropske centralne banke ECB/2013/10 z dne 19. aprila 2013 o apoenih, specifikacijah, reprodukciji, zamenjavi in jemanju eurobankovcev iz obtoka (UL L 118, 30.4.2013, str. 37)

                                 31. december 2014 (1)

                                 spremenjen s:

                                 28

                                 Sklepom Evropske centralne banke (EU) 2019/669 z dne 4. aprila 2019 o spremembi Sklepa ECB/2013/10 o apoenih, specifikacijah, reprodukciji, zamenjavi in jemanju eurobankovcev iz obtoka (UL L 113, 29.4.2019, str. 6)

                                 31. december 2020 (7)

                                 29

                                 Uredba Sveta (EU) št. 729/2014 z dne 24. junija 2014 o apoenih in tehničnih specifikacijah eurokovancev, namenjenih obtoku (UL L 194, 2.7.2014, str. 1)

                                 31. december 2013 (2)

                        Oddelek Priloge k Monetarnemu sporazumu v skladu z ad hoc ureditvijo skupnega odbora na zahtevo Svetega sedeža in Vatikanske mestne države o vključitvi zadevnih pravil, ki veljajo za subjekte, ki opravljajo finančne dejavnosti na profesionalni podlagi

                                    Ustrezni deli naslednjih pravnih instrumentov

                                    Rok za izvedbo

                                 30

                                 Direktiva Sveta 86/635/EGS z dne 8. decembra 1986 o letnih računovodskih izkazih in konsolidiranih računovodskih izkazih bank in drugih finančnih institucij (UL L 372, 31.12.1986, str. 1)

                                 31. december 2016 (2)

                                 spremenjena z:

                                 31

                                 Direktivo 2001/65/ES Evropskega parlamenta in Sveta z dne 27. septembra 2001 (UL L 283, 27.10.2001, str. 28)

                                 32

                                 Direktivo 2003/51/ES Evropskega parlamenta in Sveta z dne 18. junija 2003 (UL L 178, 17.7.2003, str. 16)

                                 33

                                 Direktivo 2006/46/ES Evropskega parlamenta in Sveta z dne 14. junija 2006 (UL L 224, 16.8.2006, str. 1)

                                 34

                                 Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338)

                                 31. december 2017 (2)

                                 35

                                 Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1) ter, kadar je to primerno, povezani ukrepi na ravni 2

                                 31. december 2017 (2)

                                 spremenjena z:

                                 36

                                 Uredbo (EU) 2017/2395 Evropskega parlamenta in Sveta z dne 12. decembra 2017 o spremembi Uredbe (EU) št. 575/2013 glede prehodne ureditve za zmanjšanje učinka uvedbe MSRP 9 na kapital in za obravnavo določenih izpostavljenosti do javnega sektorja, denominiranih v domači valuti katere koli države članice, za namen velikih izpostavljenosti (UL L 345, 27.12.2017, str. 27)

                                 30. junij 2019 (6)

                                 37

                                 Uredbo (EU) 2017/2401 Evropskega parlamenta in Sveta z dne 12. decembra 2017 o spremembi Uredbe (EU) št. 575/2013 o bonitetnih zahtevah za kreditne institucije in investicijska podjetja (UL L 347, 28.12.2017, str. 1)

                                 31. marec 2020 (6)

                                 38

                                 Uredbo (EU) 2019/630 Evropskega parlamenta in Sveta z dne 17. aprila 2019 o spremembi Uredbe (EU) št. 575/2013 glede minimalnega kritja izgub za nedonosne izpostavljenosti (UL L 111, 25.4.2019, str. 4)

                                 31. december 2020 (7)

                                 39

                                 Uredba (EU) št. 596/2014 Evropskega parlamenta in Sveta z dne 16. aprila 2014 o zlorabi trga (uredba o zlorabi trga) ter razveljavitvi Direktive 2003/6/ES Evropskega parlamenta in Sveta ter direktiv Komisije 2003/124/ES, 2003/125/ES in 2004/72/ES (UL L 173, 12.6.2014, str. 1) ter, kadar je to primerno, povezani ukrepi na ravni 2

                                 30. september 2018 (4)

                                 spremenjena z:

                                 40

                                 Uredbo (EU) 2016/1033 Evropskega parlamenta in Sveta z dne 23. junija 2016 o spremembi Uredbe (EU) št. 600/2014 o trgih finančnih instrumentov, Uredbe (EU) št. 596/2014 o zlorabi trga in Uredbe (EU) št. 909/2014 o izboljšanju ureditve poravnav vrednostnih papirjev v Evropski uniji in o centralnih depotnih družbah (UL L 175, 30.6.2016, str. 1)

                                 30. september 2018 (5)

                                 41

                                 Direktiva 2014/57/EU Evropskega parlamenta in Sveta z dne 16. aprila 2014 o kazenskih sankcijah za zlorabo trga (direktiva o zlorabi trga) (UL L 173, 12.6.2014, str. 179)

                                 30. september 2018 (4)

                                    Zakonodaja o zbiranju statističnih podatkov (*1)

                                 42

                                 Smernica Evropske centralne banke ECB/2013/24 z dne 25. julija 2013 o zahtevah Evropske centralne banke za statistično poročanje na področju četrtletnih finančnih računov (UL L 2, 7.1.2014, str. 34)

                                 31. december 2016 (2)

                                 spremenjena s:

                                 43

                                 Smernico Evropske centralne banke (EU) 2016/66 z dne 26. novembra 2015 o spremembi Smernice ECB/2013/24 o zahtevah Evropske centralne banke za statistično poročanje na področju četrtletnih finančnih računov (ECB/2015/40) (UL L 14, 21.1.2016, str. 36)

                                 31. marec 2017 (4)

                                 44

                                 Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1)

                                 31. december 2016 (2)

                                 spremenjena z:

                                 45

                                 Uredbo Evropske centralne banke (EU) št. 1375/2014 z dne 10. decembra 2014 o spremembi Uredbe (EU) št. 1071/2013 o bilanci stanja sektorja denarnih finančnih institucij (ECB/2013/33) (ECB/2014/51) (UL L 366, 20.12.2014, str. 77)

                                 46

                                 Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51)

                                 31. december 2016 (2)

                                 spremenjena z:

                                 47

                                 Uredbo (EU) št. 756/2014 Evropske centralne banke z dne 8. julija 2014 o spremembi Uredbe (EU) št. 1072/2013 (ECB/2013/34) o statistiki obrestnih mer, ki jih uporabljajo denarne finančne institucije (ECB/2014/30) (UL L 205, 12.7.2014, str. 14)

                                 48

                                 Smernica Evropske centralne banke ECB/2014/15 z dne 4. aprila 2014 o denarni in finančni statistiki (UL L 340, 26.11.2014, str. 1)

                                 31. december 2016 (2)

                                 spremenjena s:

                                 49

                                 Smernico Evropske centralne banke (EU) 2015/571 z dne 6. novembra 2014 o spremembi Smernice ECB/2014/15 o denarni in finančni statistiki (ECB/2014/43) (UL L 93, 9.4.2015, str. 82)

                                 50

                                 Smernico Evropske centralne banke (EU) 2016/450 z dne 4. decembra 2015 o spremembi Smernice ECB/2014/15 o denarni in finančni statistiki (ECB/2015/44) (UL L 86, 1.4.2016, str. 42)

                                 31. marec 2017 (4)

                                 51

                                 Smernico Evropske centralne banke (EU) 2017/148 z dne 16. decembra 2016 o spremembi Smernice ECB/2014/15 o denarni in finančni statistiki (ECB/2016/45) (UL L 26, 31.1.2017, str. 1)

                                 1. november 2017 (5)

                                 52

                                 Smernico Evropske centralne banke (EU) 2018/877 z dne 1. junija 2018 o spremembi Smernice ECB/2014/15 o denarni in finančni statistiki (ECB/2018/17) (UL L 154, 18.6.2018, str. 22)

                                 1. oktober 2019 (6)

               “

               (1)  Ti roki so bili dogovorjeni v skupnem odboru iz leta 2013.

               (2)  Ti roki so bili dogovorjeni v skupnem odboru iz leta 2014.

               (3)  Ti roki so bili dogovorjeni v skupnem odboru iz leta 2015.

               (4)  Ti roki so bili dogovorjeni v skupnem odboru iz leta 2016.

               (5)  Ti roki so bili dogovorjeni v skupnem odboru iz leta 2017.

               (6)  Ti roki so bili dogovorjeni v skupnem odboru iz leta 2018.

               (7)  Ti roki so bili dogovorjeni v skupnem odboru iz leta 2019.

               (*1)  Kot dogovorjeno v okviru predloge za poenostavljeno statistično poročanje.


title: Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Besedilo velja za EGP)

text:
                  31.1.2020

                  SL

                  Uradni list Evropske unije

                  L 29/1

         SKLEP SVETA (EU) 2020/135
         z dne 30. januarja 2020
         o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
         (Besedilo velja za EGP)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 50(2) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta,
         ob upoštevanju mnenja Evropske centralne banke,
         ob upoštevanju naslednjega:

                     (1)

                     Svet je 21. oktobra 2019 sprejel Sklep (EU) 2019/1750 (1) o spremembi Sklepa (EU) 2019/274 (2) o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum).

                     (2)

                     Sporazum bi bilo treba odobriti v imenu Evropske unije in Evropske skupnosti za atomsko energijo.

                     (3)

                     Vsako sklicevanje na Unijo v tem sklepu bi bilo treba razumeti, kot da vključuje Evropsko skupnost za atomsko energijo.

                     (4)

                     Na datum začetka veljavnosti Sporazuma se zaradi izstopa samodejno zaključijo mandati vseh članov institucij, organov in agencij Unije, ki so bili predlagani, imenovani ali izvoljeni v povezavi s članstvom Združenega kraljestva v Uniji.

                     (5)

                     Primerno je opredeliti podrobnosti glede zastopanosti Unije v skupnem odboru in specializiranih odborih, ustanovljenih s Sporazumom. Kot je določeno v členu 17(1) PEU, Komisija zastopa Unijo in izraža stališča Unije, ki jih oblikuje Svet v skladu s Pogodbama. Svet opravlja svojo funkcijo oblikovanja politike in usklajevanja, kot je določeno v členu 16(1) PEU, tako da oblikuje stališča, ki se v imenu Unije zastopajo v skupnem odboru in specializiranih odborih. Poleg tega se, kadar je skupni odbor pozvan, da sprejme akte s pravnim učinkom, stališča, ki se v imenu Unije zastopajo v skupnem odboru, določijo v skladu s postopkom iz člena 218(9) Pogodbe o delovanju Evropske unije. Šest mesecev pred začetkom uporabe člena 5 Protokola o Irski/Severni Irski k Sporazumu o izstopu se pregledajo načini udeležbe držav članic na sestankih skupnega odbora in specializiranih odborov, in sicer ob upoštevanju tako nastalih novih okoliščin.

                     (6)

                     Opozoriti je treba, da je bilo v zapisnik Evropskega sveta z dne 25. novembra 2018 vključenih več izjav. V izjavi glede sporazuma o izstopu in politične izjave je zapisano, da kadar se stališče Unije, ki naj bi se zavzelo v skupnem odboru, nanaša na podaljšanje prehodnega obdobja, bo Svet ukrepal v skladu s smernicami Evropskega sveta, in v kakršni koli odločitvi o podaljšanju prehodnega obdobja bo upoštevana izpolnitev zavez Združenega kraljestva na podlagi sporazuma, vključno z njegovimi protokoli. Dve drugi izjavi Evropskega sveta in Komisije sta bili vključeni v navedeni zapisnik Evropskega sveta: razlagalna izjava o členu 184 Sporazuma o izstopu ter izjava o ozemeljskem področju uporabe prihodnjih sporazumov.

                     (7)

                     Kadar Unija zastopa stališče v skupnem odboru, Svet in Komisija upoštevajo izjave, vključene v zapisnik Evropskega sveta z dne 25. novembra 2018.

                     (8)

                     Evropski parlament se nemudoma in izčrpno obvesti, kot je določeno v členu 218(10) PDEU, na podlagi praktičnih načinov sodelovanja, ki mu omogočajo, da izvršuje vse svoje pristojnosti v skladu s Pogodbama.

                     (9)

                     Kadar mora Unija ukrepati, da bi izpolnila določbe Sporazuma, mora biti tako ukrepanje v skladu z določbami Pogodb in ob upoštevanju omejitev pooblastil, dodeljenih posamezni instituciji. Zato mora Komisija Združenemu kraljestvu predložiti informacije ali uradna obvestila, ki jih zahteva Sporazum, razen kadar se Sporazum sklicuje na druge specifične institucije, organe, urade in agencije Unije, se posvetovati z Združenim kraljestvom o posebnih zadevah in povabiti predstavnike Združenega kraljestva, da se v okviru delegacije Unije udeležijo mednarodnih posvetovanj ali pogajanj. Komisija poleg tega zastopa Unijo pred arbitražnim senatom, kadar je spor predložen v arbitražo v skladu s členom 170 Sporazuma. V skladu z dolžnostjo lojalnega sodelovanja iz člena 4(3) PEU se Komisija predhodno posvetuje s Svetom, na primer tako, da mu predloži glavne točke, ki jih namerava Unija predložiti senatu, in upošteva pripombe, ki jih da Svet. Iz istega razloga bi se morala Komisija z Združenim kraljestvom dogovoriti o upravnih ureditvah, kot je ureditev iz člena 134 Sporazuma.

                     (10)

                     Komisija je v svoji izjavi za zapisnik zasedanja Sveta z dne 29. januarja 2018 navedla, da bo po posvetovanju s Svetom izdala smernice o dosledni uporabi člena 128(5) Sporazuma.

                     (11)

                     Na podlagi člena 129(4) Sporazuma se lahko Združeno kraljestvo v prehodnem obdobju samostojno pogaja o mednarodnih sporazumih na področju izključne pristojnosti Unije, jih podpiše in ratificira, pod pogojem, da ti sporazumi ne začnejo veljati ali se ne uporabljajo v prehodnem obdobju, razen če to dovoli Unija. Določiti je treba pogoje in postopek za dajanje takšnih dovoljenj. Glede na politični pomen sklepov o takšnih dovoljenjih je primerno, da se na Svet prenese pooblastilo, da na predlog Komisije z izvedbenimi akti sprejme takšna dovoljenja.

                     (12)

                     Sporazum v ločenih protokolih obravnava zelo posebne razmere v zvezi z Irsko/Severno Irsko, s suvereno cono Združenega kraljestva na Cipru in z Gibraltarjem. Glede na morebitno potrebo po tem, da Irska, Republika Ciper oziroma Kraljevina Španija sklenejo dvostranske sporazume z Združenim kraljestvom, ki bi lahko bili potrebni za pravilno delovanje ureditev, predvidenih v teh posebnih protokolih, je treba določiti pogoje in postopke, ki zadevni državi članici dovoljujejo pogajanja o takih dvostranskih sporazumih in njihovo sklenitev, kadar ti zadevajo področja, ki so v izključni pristojnosti Unije. Glede na politični pomen sklepov o takšnih dovoljenjih je primerno, da se na Svet prenese pooblastilo, da na predlog Komisije z izvedbenimi akti sprejme takšna dovoljenja.

                     (13)

                     V skladu s členom 18(1) in (4) Sporazuma države članice gostiteljice izdajo državljanom Združenega kraljestva, njihovim družinskim članom in drugim osebam, ki spadajo na področje uporabe naslova II drugega dela Sporazuma, dokument, ki potrjuje njihov status glede prebivanja v skladu s Sporazumom. V skladu s členom 26 Sporazuma država članica dela izda državljanom Združenega kraljestva, ki imajo pravice kot obmejni delavci na podlagi Sporazuma, dokument, ki potrjuje njihov status obmejnega delavca na podlagi Sporazuma. Za zagotovitev enotnih pogojev izvajanja teh določb v Uniji, z namenom lažjega priznavanja takih dokumentov, zlasti s strani organov za nadzor meje, ter preprečevanja ponarejanja in prenarejanja s pomočjo varnostnih elementov na visoki ravni bi bilo treba na Komisijo prenesti izvedbena pooblastila za določitev obdobja veljavnosti, oblike takih dokumentov ter tehničnih specifikacij takih dokumentov ter skupne izjave, ki jo morajo imeti dokumenti, izdani na podlagi členov 18 in 26 Sporazuma, in sicer da so bili izdani v skladu s Sporazumom. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (3). V ta namen bi moral Komisiji pomagati odbor, ustanovljen s členom 6 Uredbe Sveta (ES) št. 1683/95 (4). Po potrebi lahko takšni izvedbeni akti vključujejo ustrezne ukrepe za preprečevanje ponarejanja in prenarejanja takih dokumentov. V takem primeru bi morali biti dostopni samo subjektom, ki jih države članice imenujejo za tiskanje vizumov, in osebam, ki jih za to pooblastijo države članice ali Komisija. Taki izvedbeni akti ne bi smeli posegati v posebne ureditve, ki jih lahko Irska na podlagi Sporazuma sklene z Združenim kraljestvom v zvezi z gibanjem oseb na skupnem potovalnem območju.

                     (14)

                     V skladu s členom 106a Pogodbe o ustanovitvi Evropske skupnosti za atomsko energijo se člen 50 PEU uporablja za Evropsko skupnost za atomsko energijo.

                     (15)

                     Kot je določeno v členu 50(4) PEU, Združeno kraljestvo ni sodelovalo pri razpravah Sveta o tem sklepu niti pri njegovem sprejetju –

               SPREJEL NASLEDNJI SKLEP:

            Člen 1
            Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo se odobri v imenu Unije in Evropske skupnosti za atomsko energijo.
            Besedilo Sporazuma je priloženo temu sklepu.
            Vsako sklicevanje na Unijo v tem sklepu se razume, kot da vključuje Evropsko skupnost za atomsko energijo.

            Člen 2

               1.   Komisija zastopa Unijo v skupnem odboru in specializiranih odborih iz členov 164 in 165 Sporazuma ter v katerem koli drugem specializiranem odboru, ki je lahko ustanovljen v skladu s točko (b) člena 164(5) Sporazuma.
               Ena ali več držav članic lahko v primeru, da se na sestanku skupnega odbora ali specializiranega odbora obravnavajo posamezne zadeve, ki so v posebnem interesu te ali teh držav članic, zahteva ali zahtevajo, da predstavnika Komisije kot del delegacije Unije na tem sestanku spremlja predstavnik te ali teh držav članic. Zlasti Irska, Republika Ciper oziroma Kraljevina Španija lahko zahtevajo, da predstavnika Komisije spremlja:

                           (a)

                           predstavnik Irske na sestankih odbora za vprašanja v zvezi z izvajanjem Protokola o Irski/Severni Irski, kadar so zadevna vprašanja povezana z Irsko/Severno Irsko;

                           (b)

                           predstavnik Republike Ciper na sestankih odbora za vprašanja v zvezi z izvajanjem Protokola o suverenih conah na Cipru;

                           (c)

                           predstavnik Kraljevine Španije na sestankih odbora za vprašanja v zvezi z izvajanjem Protokola o Gibraltarju.

               2.   Da bi lahko Svet v celoti izvajal svoje funkcije oblikovanja politike, usklajevanja in odločanja v skladu s Pogodbama, zlasti z določitvijo stališč, ki se v imenu Unije zastopajo v skupnem odboru in specializiranih odborih, Komisija zagotovi, da Svet prejme vse informacije in dokumente, ki se nanašajo na kateri koli sestanek skupnega odbora, na kateri koli sestanek specializiranega odbora ali na kateri koli akt, ki se sprejme po pisnem postopku, dovolj zgodaj pred zadevnim sestankom ali uporabo navedenega pisnega postopka.
               Svet je prav tako pravočasno obveščen o razpravah in izidu sestankov skupnega odbora, sestankov specializiranih odborov in pisnega postopka ter prejme osnutek zapisnika in vse dokumente v zvezi s temi sestanki ali postopkom.

               3.   Evropskemu parlamentu se omogoči, da izvršuje vse svoje institucionalne pristojnosti v celotnem postopku v skladu s Pogodbama.

               4.   V prvih petih letih po začetku veljavnosti Sporazuma Komisija letno poroča Evropskemu parlamentu in Svetu o izvajanju in uporabi Sporazuma, zlasti njegovega drugega dela.

            Člen 3

               1.   Svet lahko dovoli Združenemu kraljestvu, da samostojno privoli, da ga zavezuje mednarodni sporazum, ki naj bi začel veljati ali naj bi se uporabljal v prehodnem obdobju, na področju izključne pristojnosti Unije. Tako dovoljenje se lahko da le, če:

                           (a)

                           je Združeno kraljestvo pokazalo poseben interes za zadevni mednarodni sporazum, ki začne veljati ali se uporablja že v prehodnem obdobju;

                           (b)

                           je zadevni mednarodni sporazum združljiv s pravom Unije, ki se uporablja za Združeno kraljestvo in v njem v skladu s členom 127 Sporazuma, in z obveznostmi iz člena 129(1) Sporazuma ter

                           (c)

                           začetek veljavnosti ali uporaba zadevnega mednarodnega sporazuma v prehodnem obdobju ne bi ogrozila doseganja cilja zunanjega delovanja Unije na zadevnem področju in tudi drugače ne bi posegala v interese Unije.

               2.   Dovoljenje, dano na podlagi odstavka 1, je lahko pogojeno z vključitvijo morebitne določbe v zadevni sporazum, njenim črtanjem iz njega ali začasnim preklicem njene uporabe, če je to potrebno za zagotovitev skladnosti s pogoji iz odstavka 1.

               3.   Združeno kraljestvo uradno obvesti Komisijo o svoji nameri, da samostojno privoli, da ga zavezuje mednarodni sporazum, ki naj bi začel veljati ali naj bi se uporabljal v prehodnem obdobju, na področju izključne pristojnosti Unije. Komisija nemudoma obvesti Svet o vsakem uradnem obvestilu Združenega kraljestva o nameri Združenega kraljestva, da samostojno privoli, da ga zavezuje zadevni mednarodni sporazum.

               4.   Svet sprejme sklepe iz odstavka 1 z izvedbenimi akti na predlog Komisije. Predlog Komisije vključuje oceno, ali so pogoji iz odstavka 1 izpolnjeni. Če informacije, ki jih predloži Združeno kraljestvo, ne zadostujejo za oceno, lahko Komisija zahteva dodatne informacije.

               5.   Svet obvesti Evropski parlament o vsakem sklepu, sprejetem na podlagi odstavka 1.

            Člen 4

               1.   Svet lahko na podlagi ustrezno utemeljene zahteve Irske, Republike Ciper oziroma Kraljevine Španije tem državam članicam dovoli, da se pogajajo o dvostranskih sporazumih z Združenim kraljestvom na področjih izključne pristojnosti Unije. Tako dovoljenje se lahko da le, če:

                           (a)

                           je zadevna država članica predložila informacije, ki kažejo, da je zadevni sporazum potreben za pravilno delovanje ureditve, določene v Protokolu o Irski/Severni Irski, Protokolu o suverenih conah Združenega kraljestva Velika Britanija in Severna Irska na Cipru oziroma Protokolu o Gibraltarju, ter da je zadevni sporazum v skladu z načeli in cilji Sporazuma;

                           (b)

                           se na podlagi informacij, ki jih je predložila država članica, zdi, da je predvideni sporazum združljiv s pravom Unije, ter

                           (c)

                           predvideni sporazum ne bi ogrozil doseganja cilja zunanjega delovanja Unije na zadevnem področju in tudi drugače ne bi posegala v interese Unije.

               2.   Dovoljenje, dano na podlagi odstavka 1, je lahko pogojeno z vključitvijo morebitne določbe v zadevni sporazum, njenim črtanjem iz njega ali začasnim preklicem njene uporabe, če je to potrebno za zagotovitev skladnosti s pogoji iz odstavka 1.

               3.   Zadevna država članica uradno obvesti Komisijo o svoji nameri, da začne pogajanja z Združenim kraljestvom. Komisija o tem nemudoma obvesti Svet. Zadevna država članica Komisiji zagotovi vse informacije, potrebne za oceno, ali so izpolnjeni pogoji iz odstavka 1.

               4.   Zadevna država članica Komisijo pozove, naj pozorno spremlja pogajanja.

               5.   Zadevna država članica pred podpisom dvostranskega sporazuma uradno obvesti Komisijo o izidu pogajanj in ji pošlje besedilo prihodnjega sporazuma, Komisija pa o tem nemudoma obvesti Svet. Zadevna država članica lahko privoli, da jo zadevni dvostranski sporazum zavezuje, le, če ji to dovoli Svet.

               6.   Svet sprejme sklepe iz odstavkov 1 in 5 z izvedbenimi akti na predlog Komisije.
               Predlog Komisije vključuje oceno, ali so pogoji iz odstavkov 1 in 2 izpolnjeni. Če informacije, ki jih predloži zadevna država članica, ne zadostujejo za oceno, lahko Komisija zahteva dodatne informacije.

               7.   Kadar Svet da dovoljenje v skladu z odstavkoma 1 in 5, zadevna država članica uradno obvesti Komisijo o začetku veljavnosti zadevnega dvostranskega sporazuma in morebitnih naknadnih spremembah njegovega statusa.

               8.   Svet obvesti Evropski parlament o vseh sklepih, sprejetih na podlagi odstavkov 1 in 5.

            Člen 5
            Komisija z izvedbenimi akti določi obdobje veljavnosti, obliko in varnostne elemente dokumentov, ki jih države članice izdajo v skladu s členom 18(1) in (4) ter členom 26 Sporazuma, in skupne izjave, ki jo vsebujejo taki dokumenti. Ti izvedbeni akti se sprejmejo v skladu s postopkom pregleda iz člena 6 tega sklepa.

            Člen 6

               1.   Komisiji pomagata odbor, ustanovljen s členom 6 Uredbe (ES) št. 1683/95, za sprejetje izvedbenih aktov iz člena 5 tega sklepa.
               Ta odbor je odbor v smislu Uredbe (EU) št. 182/2011.

               2.   Pri sklicevanju na ta odstavek se uporablja člen 5 Uredbe (EU) št. 182/2011.

            Člen 7
            Predsednik Sveta v imenu Unije pošlje uradno obvestilo iz člena 185 Sporazuma.

            Člen 8
            Ta sklep začne veljati na dan sprejetja.

            V Bruslju, 30. januarja 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (EU) 2019/1750 z dne 21. oktobra 2019 spremembi Sklepa (EU) 2019/274 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 274 I, 28.10.2019, str. 1)

            (2)  Sklep Sveta (EU) 2019/274 z dne 11. januarja 2019 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 47I, 19.2.2019, str. 1).

            (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

            (4)  Uredba Sveta (ES) št. 1683/95 z dne 29. maja 1995 o enotni obliki za vizume (UL L 164, 14.7.1995, str. 1).


Odločba Komisije z dne 27/01/2020 o razglasitvi združljivosti koncentracije s skupnim trgom (Zadeva št. COMP/M.9640 - BCP / CD&R FUND X / BRANDSAFWAY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/01/2020 o razglasitvi združljivosti koncentracije s skupnim trgom (Zadeva št. COMP/M.9698 - PLATINUM EQUITY GROUP/ BISCUIT INTERNATIONAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/01/2020 o razglasitvi združljivosti koncentracije s skupnim trgom (Zadeva št. COMP/M.9521 - BAMESA / SUMITOMO / STEEL CENTRE EUROPE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/01/2020 o razglasitvi združljivosti koncentracije s skupnim trgom (Zadeva št. COMP/M.9477 - STEAG / OYAK / SET) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/01/2020 o razglasitvi združljivosti koncentracije s skupnim trgom (Zadeva št. COMP/M.9658 - DAIWA SECURITIES GROUP / AQUILA HOLDING / AQUILA CAPITAL HOLDING) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/01/2020 o razglasitvi združljivosti koncentracije s skupnim trgom (Zadeva št. COMP/M.9594 - CMA CGM / CIMC NEOCONTAINER / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/01/2020 o razglasitvi združljivosti koncentracije s skupnim trgom (Zadeva št. COMP/M.9693 - LIBERTY / ALERIS DIVESTMENT BUSINESS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/01/2020 o razglasitvi združljivosti koncentracije s skupnim trgom (Zadeva št. COMP/M.9688 - CINVEN / ASTORG / LGC SCIENCE GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropske Centralne Banke (EU) 2020/138 z dne 22. januarja 2020 o vplačilu kapitala Evropske centralne banke s strani nacionalnih centralnih bank držav članic, katerih valuta je euro, in o razveljavitvi Sklepa (EU) 2019/44 (ECB/2020/4)

text:
                  1.2.2020

                  SL

                  Uradni list Evropske unije

                  LI 27/6

         SKLEP EVROPSKE CENTRALNE BANKE (EU) 2020/138
         z dne 22. januarja 2020
         o vplačilu kapitala Evropske centralne banke s strani nacionalnih centralnih bank držav članic, katerih valuta je euro, in o razveljavitvi Sklepa (EU) 2019/44 (ECB/2020/4)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 28.3 Statuta,
         ob upoštevanju naslednjega:

                     (1)

                     Sklep Evropske centralne banke (EU) 2019/44 (ECB/2018/28) (1) je določil način in višino, v katerih so bile nacionalne centralne banke (NCB) držav članic, katerih valuta je euro (v nadaljnjem besedilu: NCB euroobmočja), obvezane vplačati kapital Evropske centralne banke (ECB) od 1. januarja 2019.

                     (2)

                     Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (2). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Sklep Evropske centralne banke (EU) 2020/137 (ECB/2020/3) (3) določa uskladitev ključa za vpis kapitala ECB (v nadaljnjem besedilu: kapitalski ključ) v skladu s členom 29.3 in členom 29.4 Statuta Evropskega sistema centralnih bank in Evropske centralne banke ter z učinkom od 1. februarja 2020 uvaja nove ponderje, določene za NCB v spremenjenem kapitalskem ključu (v nadaljnjem besedilu: ponderji v kapitalskem ključu).

                     (3)

                     Zaradi uskladitve kapitalskega ključa ECB, ki je posledica tega, da Bank of England preneha biti nacionalna centralna banka države članice, je treba sprejeti nov sklep ECB, ki bo razveljavil Sklep (EU) 2019/44 (ECB/2018/28) z učinkom od 1. februarja 2020 ter določil način in višino, v katerih so NCB euroobmočja z učinkom od 1. februarja 2020 obvezane vplačati kapital ECB –

               SPREJEL NASLEDNJI SKLEP:

            Člen 1
            Višina in oblika vpisanega in vplačanega kapitala

               1.   Ob upoštevanju ponderjev v kapitalskem ključu, določenih v členu 2 Sklepa (EU) 2020/137 (ECB/2020/3), ima vsaka NCB euroobmočja z učinkom od 1. februarja 2020 delež v vpisanem kapitalu v znesku, ki je prikazan poleg njenega imena v naslednji tabeli:

                           NCB euroobmočja

                              EUR

                           Nationale Bank van België/Banque Nationale de Belgique

                           320 744 959,47

                           Deutsche Bundesbank

                           2 320 816 565,68

                           Eesti Pank

                           24 800 091,20

                           Banc Ceannais na hÉireann/Central Bank of Ireland

                           149 081 997,36

                           Bank of Greece

                           217 766 667,22

                           Banco de España

                           1 049 820 010,62

                           Banque de France

                           1 798 120 274,32

                           Banca d’Italia

                           1 495 637 101,77

                           Central Bank of Cyprus

                           18 943 762,37

                           Latvijas Banka

                           34 304 447,40

                           Lietuvos bankas

                           50 953 308,28

                           Banque centrale du Luxembourg

                           29 000 193,94

                           Bank Ċentrali ta’ Malta/Central Bank of Malta

                           9 233 731,03

                           De Nederlandsche Bank

                           515 941 486,95

                           Oesterreichische Nationalbank

                           257 678 468,28

                           Banco de Portugal

                           206 054 009,57

                           Banka Slovenije

                           42 390 727,68

                           Národná banka Slovenska

                           100 824 115,85

                           Suomen Pankki

                           161 714 780,61

               2.   Vsaka NCB euroobmočja v celoti vplača svoj delež vpisanega kapitala v kapital ECB v obrokih, kakor je določeno v členu 2.

            Člen 2
            Uskladitev vplačanega kapitala

               1.   Glede na to, da so vse NCB euroobmočja že vplačale svoje celotne deleže v vpisanem kapitalu ECB, kot veljajo do 31. januarja 2020 po Sklepu (EU) 2019/44 (ECB/2018/28), vsaka od njih prenese dodaten znesek na ECB, tako da se dosežejo zneski, prikazani v tabeli v členu 1. Vsaka NCB euroobmočja ta prenos opravi v treh obrokih. Prvi obrok prenosa NCB euroobmočja se opravi 1. februarja 2020 in znaša skupaj 47 539 371,66 EUR. Preostala dva obroka prenosa, ki znašata skupaj 610 088 603,17 EUR oziroma 610 088 603,05 EUR, se opravita v letih 2021 in 2020.

               2.   Vsi prenosi na podlagi tega člena se opravijo v skladu s Sklepom Evropske centralne banke (EU) 2020/137 (ECB/2020/5) (4).

            Člen 3
            Začetek veljavnosti in razveljavitev

               1.   Ta sklep začne veljati 1. februarja 2020.

               2.   Sklep (EU) 2019/44 (ECB/2018/28) se razveljavi z učinkom od 1. februarja 2020.

               3.   Sklicevanje na Sklep (EU) 2019/44 (ECB/2018/28) se šteje za sklicevanje na ta sklep.

            V Frankfurtu na Majni, 22. januarja 2020

                  Predsednica ECB

               Christine LAGARDE

            (1)  Sklep Evropske centralne banke (EU) 2019/44 z dne 29. novembra 2018 o vplačilu kapitala Evropske centralne banke s strani nacionalnih centralnih bank držav članic, katerih valuta je euro, o spremembi Sklepa ECB/2014/61 in o razveljavitvi Sklepa ECB/2013/30 (ECB/2018/28) (UL L 9, 11.1.2019, str. 180).

            (2)  Sklep Evropskega sveta (EU) 2019/1810, sprejet v dogovoru z Združenim kraljestvom, z dne 29. oktobra 2019 o podaljšanju obdobja na podlagi člena 50(3) PEU (UL L 278I, 30.10.2019, str. 1).

            (3)  Sklep Evropske centralne banke (EU) 2020/137 z dne 22. januarja 2020 o odstotnih deležih nacionalnih centralnih bank v ključu za vpis kapitala Evropske centralne banke in o razveljavitvi Sklepa (EU) 2019/43 (ECB/2020/3) (glej stran 4 tega Uradnega lista).

            (4)  Sklep Evropske centralne banke (EU) 2020/139 z 22. januarja 2020 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala ter o razveljavitvi Sklepa (EU) 2019/45 (ECB/2020/5) (glej stran 9 tega Uradnega lista).


title: Sklep Evropske Centralne Banke (EU) 2020/136 z dne 22. januarja 2020 o vplačilu kapitala Evropske centralne banke s strani nacionalnih centralnih bank zunaj euroobmočja in o razveljavitvi Sklepa (EU) 2019/48 (ECB/2020/2)

text:
                  1.2.2020

                  SL

                  Uradni list Evropske unije

                  LI 27/1

         SKLEP EVROPSKE CENTRALNE BANKE (EU) 2020/136
         z dne 22. januarja 2020
         o vplačilu kapitala Evropske centralne banke s strani nacionalnih centralnih bank zunaj euroobmočja in o razveljavitvi Sklepa (EU) 2019/48 (ECB/2020/2)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 47 Statuta,
         ob upoštevanju naslednjega:

                     (1)

                     Člen 47 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) določa, da nacionalnim centralnim bankam držav članic z odstopanjem (v nadaljnjem besedilu: NCB zunaj euroobmočja) ni treba vplačati svojega vpisanega kapitala, razen če Razširjeni svet Evropske centralne banke (ECB) z večino, ki predstavlja vsaj dve tretjini vpisanega kapitala ECB in vsaj polovico delničarjev, ne odloči, da mora biti vplačan minimalni odstotek kot prispevek za stroške poslovanja ECB.

                     (2)

                     Člen 1 Sklepa Evropske centralne banke (EU) 2019/48 (ECB/2018/32) (1) določa, da vsaka NCB zunaj euroobmočja z učinkom od 1. januarja 2019 vplača 3,75 % svojega deleža v vpisanem kapitalu ECB.

                     (3)

                     Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (2). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Sklep Evropske centralne banke (EU) 2020/137 (ECB/2020/3) (3) določa uskladitev ključa za vpis kapitala ECB (v nadaljnjem besedilu: kapitalski ključ) v skladu s členom 29.3 in členom 29.4 Statuta ESCB ter z učinkom od 1. februarja 2020 uvaja nove ponderje, določene za nacionalne centralne banke v spremenjenem kapitalskem ključu (v nadaljnjem besedilu: ponderji v kapitalskem ključu).

                     (4)

                     Zaradi uskladitve kapitalskega ključa ECB, ki je posledica tega, da Bank of England preneha biti nacionalna centralna banka države članice, je treba sprejeti nov sklep ECB, ki bo na datum začetka uporabe razveljavil Sklep (EU) 2019/48 (ECB/2018/32) in določil odstotek vpisanega kapitala ECB, ki so ga z učinkom od 1. februarja 2020 obvezane vplačati NCB zunaj euroobmočja –

               SPREJEL NASLEDNJI SKLEP:

            Člen 1
            Višina in oblika vpisanega in vplačanega kapitala
            Vsaka NCB zunaj euroobmočja z učinkom od 1. februarja 2020 vplača 3,75 % svojega deleža v vpisanem kapitalu ECB. Ob upoštevanju novih ponderjev v kapitalskem ključu, določenih v členu 2 Sklepa (EU) 2020/137 (ECB/2020/3), ima vsaka NCB zunaj euroobmočja skupni vpisani in vplačani kapital v znesku, ki je prikazan poleg njenega imena v naslednji tabeli:

                        (v EUR)

                        NCB zunaj euroobmočja

                        Vpisani kapital na 1. februar 2020

                        Vplačani kapital na 1. februar 2020

                        Българска народна банка
                        (Bolgarska narodna banka)

                        106 431 469,51

                        3 991 180,11

                        Česká národní banka

                        203 445 182,87

                        7 629 194,36

                        Danmarks Nationalbank

                        190 422 699,36

                        7 140 851,23

                        Hrvatska narodna banka

                        71 390 921,62

                        2 677 159,56

                        Magyar Nemzeti Bank

                        167 657 709,49

                        6 287 164,11

                        Narodowy Bank Polski

                        653 126 801,54

                        24 492 255,06

                        Banca Naţională a României

                        306 228 624,99

                        11 483 573,44

                        Sveriges riksbank

                        322 476 960,60

                        12 092 886,02

            Člen 2
            Uskladitev vplačanega kapitala

               1.   Glede na to, da so vse NCB zunaj euroobmočja že vplačale 3,75 % svojih deležev v vpisanem kapitalu ECB, kot veljajo na 31. januar 2020 po Sklepu (EU) 2019/48 (ECB/2018/32), vsaka od njih prenese dodaten znesek na ECB, tako da se dosežejo zneski, prikazani tretjem stolpcu tabele v členu 1.

               2.   Vsi prenosi na podlagi tega člena se opravijo v skladu s Sklepom Evropske centralne banke (EU) 2020/139 (ECB/2020/5) (4).

            Člen 3
            Začetek veljavnosti in razveljavitev

               1.   Ta sklep začne veljati 1. februarja 2020.

               2.   Sklep (EU) 2019/48 (ECB/2018/32) se razveljavi z učinkom od 1. februarja 2020.

               3.   Sklicevanje na Sklep (EU) 2019/48 (ECB/2018/32) se šteje za sklicevanje na ta sklep.

            V Frankfurtu na Majni, 22. januarja 2020

                  Predsednica ECB

               Christine LAGARDE

            (1)  Sklep Evropske centralne banke (EU) 2019/48 z dne 30. novembra 2018 o vplačilu kapitala Evropske centralne banke s strani nacionalnih centralnih bank zunaj euroobmočja in o razveljavitvi Sklepa ECB/2013/31 (ECB/2018/32) (UL L 9, 11.1.2019, str. 196).

            (2)  Sklep Evropskega sveta (EU) 2019/1810, sprejet v dogovoru z Združenim kraljestvom, z dne 29. oktobra 2019 o podaljšanju obdobja na podlagi člena 50(3) PEU (UL L 278I, 30.10.2019, str. 1).

            (3)  Sklep Evropske centralne banke (EU) 2020/137 z dne 22. januarja 2020 o odstotnih deležih nacionalnih centralnih bank v ključu za vpis kapitala Evropske centralne banke in o razveljavitvi Sklepa (EU) 2019/43 (ECB/2020/3) (glej stran 4 tega Uradnega lista).

            (4)  Sklep Evropske centralne banke (EU) 2020/139 z dne 22. januarja 2020 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala ter o razveljavitvi Sklepa (EU) 2019/45 (ECB/2020/5) (glej stran 9 tega Uradnega lista).


title: Sklep Evropske Centralne Banke (EU) 2020/137 z dne 22. januarja 2020 o odstotnih deležih nacionalnih centralnih bank v ključu za vpis kapitala Evropske centralne banke in o razveljavitvi Sklepa (EU) 2019/43 (ECB/2020/3)

text:
                  1.2.2020

                  SL

                  Uradni list Evropske unije

                  LI 27/4

         SKLEP EVROPSKE CENTRALNE BANKE (EU) 2020/137
         z dne 22. januarja 2020
         o odstotnih deležih nacionalnih centralnih bank v ključu za vpis kapitala Evropske centralne banke in o razveljavitvi Sklepa (EU) 2019/43 (ECB/2020/3)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 29.3 in 29.4 Statuta,
         ob upoštevanju sodelovanja Razširjenega sveta Evropske centralne banke v skladu s četrto alineo člena 46.2 Statuta Evropskega sistema centralnih bank in Evropske centralne banke,
         ob upoštevanju naslednjega:

                     (1)

                     Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (1). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Zaradi uporabe členov 29.3 in 29.4 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) je treba uskladiti ponderje v kapitalskem ključu po analogiji z določbami člena 29.1 Statuta ESCB.

                     (2)

                     Zadnja uskladitev ponderjev v kapitalskem ključu v skladu s členom 29.3 Statuta ESCB je bila opravljena leta 2018 z učinkom od 1. januarja 2019 v skladu s Sklepom Evropske centralne banke (EU) 2019/43 (ECB/2018/27) (2), ki ga je treba zato razveljaviti –

               SPREJEL NASLEDNJI SKLEP:

            Člen 1
            Zaokroževanje
            Če Evropska komisija pošlje statistične podatke, ki se uporabijo pri uskladitvi kapitalskega ključa, in vsota številk ne znaša 100 %, se razlika izravna: (i) če je vsota manjša od 100 %, s prištevanjem 0,0001 odstotne točke najmanjšemu deležu oziroma najmanjšim deležem v naraščajočem zaporedju, dokler ni doseženih natančno 100 %, ali (ii) če je vsota večja od 100 %, z odštevanjem 0,0001 odstotne točke v padajočem zaporedju od največjega deleža oziroma največjih deležev, dokler ni doseženih natančno 100 %.

            Člen 2
            Ponderji v kapitalskem ključu
            Ponderji, določeni za vsako nacionalno centralno banko v kapitalskem ključu iz člena 29 Statuta ESCB, so z učinkom od 1. februarja 2020 naslednji:

                        Nationale Bank van België/Banque Nationale de Belgique

                        2,9630 %

                        Българска народна банка (Bolgarska narodna banka)

                        0,9832 %

                        Česká národní banka

                        1,8794 %

                        Danmarks Nationalbank

                        1,7591 %

                        Deutsche Bundesbank

                        21,4394 %

                        Eesti Pank

                        0,2291 %

                        Banc Ceannais na hÉireann/Central Bank of Ireland

                        1,3772 %

                        Bank of Greece

                        2,0117 %

                        Banco de España

                        9,6981 %

                        Banque de France

                        16,6108 %

                        Hrvatska narodna banka

                        0,6595 %

                        Banca d’Italia

                        13,8165 %

                        Central Bank of Cyprus

                        0,1750 %

                        Latvijas Banka

                        0,3169 %

                        Lietuvos bankas

                        0,4707 %

                        Banque centrale du Luxembourg

                        0,2679 %

                        Magyar Nemzeti Bank

                        1,5488 %

                        Bank Ċentrali ta‘ Malta/Central Bank of Malta

                        0,0853 %

                        De Nederlandsche Bank

                        4,7662 %

                        Oesterreichische Nationalbank

                        2,3804 %

                        Narodowy Bank Polski

                        6,0335 %

                        Banco de Portugal

                        1,9035 %

                        Banca Naţională a României

                        2,8289 %

                        Banka Slovenije

                        0,3916 %

                        Národná banka Slovenska

                        0,9314 %

                        Suomen Pankki

                        1,4939 %

                        Sveriges riksbank

                        2,9790 %

            Člen 3
            Začetek veljavnosti in razveljavitev

               1.   Ta sklep začne veljati 1. februarja 2020.

               2.   Sklep (EU) 2019/43 (ECB/2018/27) se razveljavi z učinkom od 1. februarja 2020.

               3.   Sklicevanje na Sklep (EU) 2019/43 (ECB/2018/27) se šteje za sklicevanje na ta sklep.

            V Frankfurtu na Majni, 22. januarja 2020

                  Predsednica ECB

               Christine LAGARDE

            (1)  Sklep Evropskega sveta (EU) 2019/1810, sprejet v dogovoru z Združenim kraljestvom, z dne 29. oktobra 2019 o podaljšanju obdobja na podlagi člena 50(3) PEU (UL L 278I, 30.10.2019, str. 1).

            (2)  Sklep Evropske centralne banke (EU) 2019/43 z dne 29. novembra 2018 o odstotnih deležih nacionalnih centralnih bank v ključu za vpis kapitala Evropske centralne banke in o razveljavitvi Sklepa ECB/2013/28 (ECB/2018/27) (UL L 9, 11.1.2019, str. 178).